CELEX: 62016TN0191
Language: lt
Date: 2016-04-25 00:00:00
Title: Byla T-191/16: 2016 m. balandžio 25 d. pareikštas ieškinys byloje Lito Maieftiko Gynaikologiko kai Cheirourgiko Kentro/Komisija

11.7.2016   
            
            
               LT
            
            
               Europos Sąjungos oficialusis leidinys
            
            
               C 251/33
            
         2016 m. balandžio 25 d. pareikštas ieškinys byloje Lito Maieftiko Gynaikologiko kai Cheirourgiko Kentro/Komisija
   
   (Byla T-191/16)
   (2016/C 251/39)
   Proceso kalba: graikų
   
      Šalys
   
   
      Ieškovė: Lito Maieftiko Gynaikologiko kai Cheirourgiko Kentro AE (Atėnai, Graikija), atstovaujama advokato E. Tzannini
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               tenkinti ieškinį;
            
         
               —
            
            
               panaikinti ginčijamą aktą, t. y. 2016 m. vasario 16 d. Europos Komisijos sprendimą C(2016) 1080 dėl 109 415,20 EUR sumos ir palūkanų išieškojimo iš LITO HOSPITAL FOR WOMEN AE;
            
         
               —
            
            
               pripažinti, kad pateiktam projektui jos personalo skirtas darbo laikas atitinka laiką, nurodytą ieškinyje prie faktinių aplinkybių;
            
         
               —
            
            
               atsižvelgti į ieškovės argumentus, jeigu teismas manytų, kad reikia grąžinti 2009 m. lapkričio 5 d. memorandume nurodytas sumas;
            
         
               —
            
            
               panaikinti ginčijamą aktą ir dėl trečios mokėjimo dalies, kuri nebuvo sumokėta;
            
         
               —
            
            
               įskaityti galimas grąžintinas sumas į trečią mokėjimo dalį, kuri niekada nebuvo sumokėta ir kurios mokėjimas sustabdytas jau dešimt metų;
            
         
               —
            
            
               laikyti šį ieškinį aplinkybe, kuri nutraukia teisės į trečią mokėjimo dalį senaties terminą; ir
            
         
               —
            
            
               priteisti iš Komisijos ieškovės patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi šešiais pagrindais.
   
               1.
            
            
               Pirmasis ieškinio pagrindas susijęs su tuo, kad Europos Komisija pažeidė teisės normą ir kad Europos Komisijai neįmanoma priimti aktą, kuris nagrinėjamu atveju galėtų būti ginčijamas, kaip tai suprantama pagal SESV 263 straipsnį.
            
         
               2.
            
            
               Antrasis ieškinio pagrindas susijęs su tuo, kad Europos Komisija neatsižvelgė į jai pateiktus įrodymus.
            
         
               3.
            
            
               Trečiasis ieškinio pagrindas susijęs su tuo, kad Europos Komisija neatsižvelgė į faktus, nurodytus per visą procedūrą.
            
         
               4.
            
            
               Ketvirtasis ieškinio pagrindas susijęs su teisėtų lūkesčių apsaugos principo pažeidimu.
            
         
               5.
            
            
               Penktasis ieškinio pagrindas susijęs su sutarties sąlygos dėl vienintelės galimybės įrodyti atliktą darbą nesąžiningumu.
            
         
               6.
            
            
               Šeštasis ieškinio pagrindas susijęs su tuo, kad Komisijos reikalavimui suėjo senaties terminas.